La delegada de Cultura anima la població a visitar l’exposició del Grup Arse amb motiu del 8 de Març
04 de març 2021

![](/media/taudetsu/w01-principal-expo-grupo-fotografico-arse-8m.jpg)  
  
  

La delegada de Cultura de l’Ajuntament de Sagunt, Asun Moll, ha visitat l’exposició Mujeres tras un objetivo, organitzada per la regidoria de què és responsable juntament amb el col·lectiu de dones del Grup Fotogràfic Arse. La mostra, que s’emmarca dins del programa d’activitats pel Dia Internacional de la Dona (8 de Març), inclou un total de 36 imatges de temàtica lliure realitzades per les 18 autores participants.

  

Moll ha destacat la creativitat de les fotògrafes i ha agraït la seua implicació en el projecte. «**Ha quedat plasmada la seua imaginació i la seua destresa darrere d’un objectiu**», ha manifestat al mateix temps que felicitava per la iniciativa al Grup Fotogràfic Arse així com per l’alta representativitat de les dones dins l’entitat. Així mateix, la regidora ha subratllat el «**repte**» que ha suposat poder dur a terme la exposició donades les circumstàncies. **«No és fàcil treballar en equip en esta situació sanitària i elles ho han aconseguit**», ha afegit.

  

La delegada ha convidat el públic a gaudir d'una exposició que ha qualificat de «**fantàstica i molt interessant**» abans d’assistir a les actuacions i espectacles que hi ha previstes per a divendres i diumenge al mateix edifici, aprofitant que «**ja estan oberts de nou els espais i l’oferta cultural**».

  

La mostra, que sota el títol Mujeres tras un objetivo fa un joc de paraules amb l’objectiu de les càmeres fotogràfiques i l’objectiu acomplit de fer visibles les dones, romandrà oberta fins al 26 de març a la Casa Municipal de Cultura (c/ Progrés, 9), en horari de 10 a 13 i de 16 a 21 hores, de dilluns a divendres. L'entrada és lliure però l'aforament està limitat al 50% i complint totes les mesures de seguretat sanitària. 

  

Les 18 fotògrafes que mostren el seu treball són: Ana Mª Roger, Begoña Cosín, Carmen Bonilla, Darena Bozhilova, Elvira San Félix, Estrella Ruiz, Juana Gaspar, Mª Carmen Barrachina, Mª Carmen Moya, Marisa Barrachina, Marta Cedro, Mercedes Martínez, Patricia Molina, Pilar Sampedro, Puri Alba, Reme Sánchez, Sara Martimarga i Silvia Gil.

  

  

![](/media/5o3nrdbr/w02-cuerpo-expo-grupo-fotografico-arse-8m.jpg)  
  
  

  

​​

*   [](http://www.facebook.com/sharer.php?u=https://aytosagunto.es/va/actualitat/la-delegada-de-cultura-anima-la-poblacio-a-visitar-l-exposicio-del-grup-arse-amb-motiu-del-8-de-marc/ "Facebook")
*   [](http://twitter.com/share?url=https://aytosagunto.es/va/actualitat/la-delegada-de-cultura-anima-la-poblacio-a-visitar-l-exposicio-del-grup-arse-amb-motiu-del-8-de-marc/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegada-de-cultura-anima-la-poblacio-a-visitar-l-exposicio-del-grup-arse-amb-motiu-del-8-de-marc/ "Linked In")
*   [](mailto:?body=https://aytosagunto.es/va/actualitat/la-delegada-de-cultura-anima-la-poblacio-a-visitar-l-exposicio-del-grup-arse-amb-motiu-del-8-de-marc/)